title: 2011/307/EÚ: Rozhodnutie Rady z  13. mája 2011 o uzavretí Dohody vo forme Protokolu medzi Európskou úniou a Egyptskou arabskou republikou, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej

text:
               26.5.2011

               SK

               Úradný vestník Európskej únie

               L 138/2

         ROZHODNUTIE RADY
   z 13. mája 2011
   o uzavretí Dohody vo forme Protokolu medzi Európskou úniou a Egyptskou arabskou republikou, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej
   (2011/307/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 24. februára 2006 poverila Komisiu začať rokovania s partnermi zo stredomorského regiónu s cieľom zriadiť mechanizmus urovnávania sporov týkajúcich sa obchodných ustanovení.

               (2)

               Komisia viedla rokovania a radila sa s výborom ustanoveným článkom 207 zmluvy a v rámci smerníc na rokovania vydaných Radou.

               (3)

               Tieto rokovania sa skončili a Dohoda vo forme Protokolu („protokol“) medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1) bola parafovaná 27. apríla 2010.

               (4)

               Protokol bol podpísaný v mene Únie 11. novembra 2010.

               (5)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme Protokolu medzi Európskou úniou a Egyptskou arabskou republikou, ktorou sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej („protokol“).
   Text protokolu je pripojený k tomuto rozhodnutiu.
   Článok 2
   Predseda Rady vykoná v mene Únie oznámenie podľa článku 23 protokolu (2).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. mája 2011

            Za Radu

            predseda

         MARTONYI J.

      (1)  Ú. v. EÚ L 304, 30.9.2004, s. 39.

      (2)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.

    ---documentbreak---

               26.5.2011

               SK

               Úradný vestník Európskej únie

               L 138/3

         PROTOKOL
   medzi Európskou úniou a Egyptskou arabskou republikou, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej
   EURÓPSKA ÚNIA, ďalej len „Únia“,
   na jednej strane,
   a
   EGYPTSKÁ ARABSKÁ REPUBLIKA, ďalej len „Egypt“,
   na strane druhej,
   SA DOHODLI TAKTO:
   KAPITOLA I

      CIEĽ A ROZSAH PÔSOBNOSTI

   Článok 1
   Cieľ
   Cieľom tohto protokolu je predchádzať všetkým obchodným sporom medzi stranami a urovnávať ich s cieľom dospieť tam, kde to je možné, k obojstranne prijateľnému riešeniu.
   Článok 2
   Uplatňovanie protokolu
   1.   Ustanovenia tohto protokolu sa uplatňujú na akýkoľvek spor týkajúci sa výkladu a uplatňovania ustanovení hlavy II (s výnimkou článkov 22, 23 a 24) Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (ďalej len „dohoda o pridružení“) (1), ak nie je výslovne stanovené inak. Článok 82 dohody o pridružení sa uplatňuje na spory týkajúce sa uplatňovania a výkladu ostatných ustanovení dohody o pridružení.
   2.   Postupy tohto protokolu sa uplatňujú, ak 60 dní po oznámení sporu asociačnej rade podľa článku 82 dohody o pridružení asociačná rada spor neurovnala.
   3.   Na účely odseku 2 sa spor pokladá za vyriešený, ak asociačná rada prijala rozhodnutie, ako sa ustanovuje v článku 82 ods. 2 dohody o pridružení, alebo ak vyhlásila, že spor prestal existovať.
   KAPITOLA II

      KONZULTÁCIE A MEDIÁCIA

   Článok 3
   Konzultácie
   1.   Strany sa usilujú o vyriešenie akéhokoľvek rozdielu vo výklade a uplatňovaní ustanovení uvedených v článku 2 tak, že začnú v dobrej viere konzultácie s cieľom čo najskôr dosiahnuť rýchle, spravodlivé a vzájomne prijateľné riešenie.
   2.   Strana požiada o konzultácie písomnou žiadosťou adresovanou druhej strane, v ktorej uvedie sporné opatrenie a tie ustanovenia dohody o pridružení, ktoré pokladá za uplatniteľné, a kópiu tejto žiadosti zašle podvýboru pre priemysel, obchod, služby a investície.
   3.   Konzultácie sa uskutočnia do 40 dní odo dňa prijatia žiadosti na území žalovanej strany, ak sa strany nedohodnú inak. Konzultácie sa považujú za ukončené do 60 dní odo dňa prijatia žiadosti s výnimkou prípadu, ak sa obidve strany nedohodnú v konzultáciách pokračovať. Konzultácie a najmä všetky informácie a stanoviská, ktoré strany v priebehu týchto konaní predložili, resp. zaujali, zostanú dôverné a nepoškodia práva ani jednej strany v akýchkoľvek ďalších konaniach.
   4.   Konzultácie o naliehavých záležitostiach vrátane tých, ktoré sa týkajú tovaru podliehajúceho skaze alebo sezónneho tovaru, sa uskutočnia do 15 dní odo dňa prijatia žiadosti a považujú sa za ukončené do 30 dní odo dňa prijatia žiadosti.
   5.   Ak strana, ktorej je žiadosť o konzultácie adresovaná, neodpovie na ňu do 15 dní odo dňa jej prijatia, alebo ak sa konzultácie neuskutočnia v lehotách stanovených v odseku 3 alebo 4, alebo ak boli konzultácie ukončené bez toho, aby sa dospelo k dohode o vzájomne prijateľnom riešení, žalujúca strana môže v súlade s článkom 5 požiadať o zriadenie rozhodcovského tribunálu.
   Článok 4
   Mediácia
   1.   Ak konzultácie neprinesú vzájomne prijateľné riešenie, strany sa môžu dohodnúť, že vec predložia mediátorovi. Každá žiadosť o mediáciu sa musí podať v písomnej forme žalovanej strane a podvýboru pre priemysel, obchod, služby a investície s uvedením opatrenia, ktoré je predmetom konzultácií, ako aj vzájomne dohodnutých podmienok mediácie. Každá strana sa zaväzuje s porozumením posudzovať žiadosti o mediáciu.
   2.   Ak sa strany nedohodnú na mediátorovi do 15 dní odo dňa prijatia žiadosti o mediáciu, predsedovia podvýboru pre priemysel, obchod, služby a investície alebo ich zástupcovia vyberú mediátora žrebovaním z jednotlivcov, ktorí sú na zozname uvedenom v článku 19 a ktorí nie sú štátnymi príslušníkmi žiadnej zo strán. Výber sa uskutoční do 10 dní odo dňa prijatia žiadosti o mediáciu. Mediátor usporiada stretnutie so stranami nie skôr ako 20 dní a najneskôr do 30 dní po svojom zvolení. Každá strana predloží mediátorovi svoje vyjadrenie najneskôr do 15 dní pred zasadnutím a mediátor si môže vyžiadať od strán alebo od odborníkov, alebo od technických poradcov dodatočné informácie, ktoré pokladá za potrebné. Všetky takto získané informácie sa musia oznámiť obom stranám, aby sa k nim vyjadrili. Mediátor oznámi svoje stanovisko najneskôr do 45 dní od svojho zvolenia.
   3.   Stanovisko mediátora môže zahŕňať odporúčanie na opatrenia, ktorými možno spor vyriešiť v súlade s ustanoveniami uvedenými v článku 2. Stanovisko mediátora je nezáväzné.
   4.   Strany sa môžu dohodnúť na zmene lehôt uvedených v odseku 2. Mediátor môže o zmene týchto lehôt rozhodnúť aj na žiadosť ktorejkoľvek zo strán z dôvodu konkrétnych ťažkostí dotknutej strany alebo zložitosti prípadu.
   5.   Konania zahŕňajúce mediáciu, najmä stanovisko mediátora a všetky sprístupnené informácie a stanoviská, ktoré strany v priebehu týchto konaní prijali, zostanú dôverné a nepoškodia práva ani jednej strany v akýchkoľvek ďalších konaniach.
   6.   Ak sa strany dohodnú, postupy súvisiace s mediáciou môžu pokračovať súbežne s rozhodcovským konaním.
   7.   Nahradenie mediátora sa uskutoční len z dôvodov uvedených v bodoch 18 až 21 rokovacieho poriadku a v súlade s tam stanovenými postupmi.
   KAPITOLA III

      POSTUPY UROVNÁVANIA SPOROV

      ODDIEL I

         Rozhodcovské konanie

   Článok 5
   Začatie rozhodcovského konania
   1.   Ak sa stranám nepodarí vyriešiť spor konzultáciami podľa článku 3 alebo na základe mediácie podľa článku 4, žalujúca strana môže požiadať o zriadenie rozhodcovského tribunálu.
   2.   Žiadosť o zriadenie rozhodcovského tribunálu sa podáva písomne žalovanej strane a podvýboru pre priemysel, obchod, služby a investície. Žalujúca strana vo svojej žiadosti uvedie konkrétne sporné opatrenie a vysvetlí, akým spôsobom toto opatrenie porušuje ustanovenia uvedené v článku 2. O zriadenie rozhodcovského tribunálu sa požiada najneskôr do 18 mesiacov odo dňa prijatia žiadosti o konzultácie bez toho, aby tým boli dotknuté práva žalujúcej strany požiadať o nové konzultácie o rovnakej záležitosti v budúcnosti.
   Článok 6
   Zriadenie rozhodcovského tribunálu
   1.   Rozhodcovský tribunál sa skladá z troch rozhodcov.
   2.   Do 15 dní odo dňa prijatia žiadosti o zriadenie rozhodcovského tribunálu žalovanou stranou strany uskutočnia vzájomné konzultácie s cieľom dosiahnuť dohodu o zložení rozhodcovského tribunálu.
   3.   V prípade, že strany nie sú schopné sa dohodnúť na jeho zložení v rámci lehoty stanovenej v odseku 2, ktorákoľvek strana môže požiadať predsedov podvýboru pre priemysel, obchod, služby a investície alebo ich zástupcov, aby všetkých troch členov vybrali žrebovaním zo zoznamu zostaveného podľa článku 19, pričom jeden člen sa vyberie spomedzi osôb navrhnutých žalujúcou stranou, jeden člen spomedzi osôb navrhnutých žalovanou stranou a jeden člen spomedzi osôb, ktoré boli stranami vybrané, aby plnili predsednícku funkciu. V prípade, že sa strany dohodnú na jednom alebo dvoch členoch rozhodcovského tribunálu, zostávajúci člen, resp. členovia sa vyberú tým istým postupom.
   4.   Predsedovia podvýboru pre priemysel, obchod, služby a investície alebo ich zástupcovia vyberú rozhodcov do 10 dní od dátumu predloženia žiadosti uvedenej v odseku 3 ktoroukoľvek stranou.
   5.   Za dátum zriadenia rozhodcovského tribunálu sa považuje dátum, keď boli zvolení traja rozhodcovia.
   6.   Nahradenie rozhodcov sa uskutoční len z dôvodov uvedených v bodoch 18 až 21 rokovacieho poriadku a v súlade s tam stanovenými postupmi.
   Článok 7
   Priebežná správa tribunálu
   Vo všeobecnosti platí, že najneskôr 120 dní od dátumu svojho zriadenia rozhodcovský tribunál poskytne stranám priebežnú správu obsahujúcu skutkové zistenia, uplatniteľnosť príslušných ustanovení a základné odôvodnenie všetkých zistení a odporúčaní rozhodcovského tribunálu. Ktorákoľvek strana môže rozhodcovskému tribunálu predložiť písomnú žiadosť o preskúmanie konkrétnych aspektov priebežnej správy do 15 dní od jej predloženia. Zistenia záverečného rozhodnutia tribunálu obsahujú diskusiu o argumentácii použitej vo fáze priebežného preskúmania.
   Článok 8
   Rozhodnutie rozhodcovského tribunálu
   1.   Vo všeobecnosti platí, že do 150 dní od dátumu svojho zriadenia rozhodcovský tribunál oznámi svoje rozhodnutie stranám a podvýboru pre priemysel, obchod, služby a investície. Ak predseda rozhodcovského tribunálu usúdi, že túto lehotu nie je možné dodržať, musí o tom písomne informovať strany a podvýbor pre priemysel, obchod, služby a investície a uviesť dôvody omeškania a dátum predpokladaného ukončenia činnosti tribunálu. Rozhodnutie by za žiadnych okolností nemalo byť oznámené neskôr ako 180 dní od dátumu zriadenia rozhodcovského tribunálu.
   2.   Na žiadosť obidvoch strán rozhodcovský tribunál kedykoľvek pozastaví svoju činnosť na obdobie, na ktorom sa strany dohodli a ktoré nepresahuje 12 mesiacov, a na žiadosť žalujúcej strany obnoví svoju činnosť na konci tohto dohodnutého obdobia. Ak žalujúca strana nepožiada o obnovenie činnosti rozhodcovského tribunálu pred uplynutím dohodnutého obdobia dočasného pozastavenia činnosti, postup sa ukončí. Dočasné pozastavenie a ukončenie činnosti rozhodcovského tribunálu nepoškodia práva ani jednej strany v ďalšom konaní o rovnakej záležitosti.
   3.   V naliehavých veciach vrátane tých, ktoré sa týkajú tovaru podliehajúceho skaze alebo sezónneho tovaru, rozhodcovský tribunál vynaloží maximálne úsilie na to, aby oznámil svoje rozhodnutie do 75 dní od dátumu svojho zriadenia. Rozhodnutie tribunálu by za žiadnych okolností nemalo byť vydané neskôr ako 90 dní od dátumu jeho zriadenia. Rozhodcovský tribunál vydá do 10 dní od dátumu svojho zriadenia predbežné rozhodnutie o tom, či pokladá vec za naliehavú.

      ODDIEL II

         Splnenie rozhodnutia

   Článok 9
   Splnenie rozhodnutí rozhodcovského tribunálu a odvolacieho tribunálu
   Každá strana vykoná všetky opatrenia potrebné na splnenie rozhodnutia rozhodcovského tribunálu a strany sa budú snažiť o dohodu v otázke lehoty potrebnej na splnenie tohto rozhodnutia.
   Článok 10
   Primeraná lehota na splnenie rozhodnutia
   1.   Najneskôr 30 dní od prijatia oznámenia o rozhodnutí rozhodcovského tribunálu stranám žalovaná strana oznámi žalujúcej strane a podvýboru pre priemysel, obchod, služby a investície lehotu, ktorú bude potrebovať na splnenie rozhodnutia (ďalej len „primeraná lehota“), ak nie je možné rozhodnutie splniť okamžite.
   2.   Ak sa strany na primeranej lehote na splnenie rozhodnutia rozhodcovského tribunálu nedohodnú, žalujúca strana do 20 dní odo dňa prijatia oznámenia vykonaného podľa odseku 1 žalovanou stranou písomne požiada rozhodcovský tribunál, aby určil dĺžku primeranej lehoty. Takáto žiadosť sa súčasne oznámi druhej strane a podvýboru pre priemysel, obchod, služby a investície. Rozhodcovský tribunál oznámi svoje rozhodnutie stranám a podvýboru pre priemysel, obchod, služby a investície do 30 dní od dátumu prijatia žiadosti.
   3.   Primeranú lehotu možno predĺžiť na základe vzájomnej dohody strán.
   Článok 11
   Preskúmanie opatrenia prijatého na splnenie rozhodnutia rozhodcovského tribunálu
   1.   Pred uplynutím primeranej lehoty žalovaná strana oznámi druhej strane a podvýboru pre priemysel, obchod, služby a investície akékoľvek opatrenie, ktoré prijala na splnenie rozhodnutia rozhodcovského tribunálu.
   2.   V prípade, ak sa medzi stranami vyskytnú nezhody týkajúce sa existencie alebo súladu akéhokoľvek opatrenia oznámeného podľa odseku 1 s ustanoveniami uvedenými v článku 2, žalujúca strana môže písomne požiadať rozhodcovský tribunál o rozhodnutie v tejto záležitosti. V tejto žiadosti uvedie konkrétne sporné opatrenie a vysvetlí, akým spôsobom toto opatrenie nie je v súlade s ustanoveniami uvedenými v článku 2. Rozhodcovský tribunál oznámi svoje rozhodnutie do 90 dní od dátumu prijatia žiadosti.
   Článok 12
   Dočasné nápravné prostriedky v prípade nesplnenia rozhodnutia
   1.   Ak žalovaná strana neoznámi žiadne opatrenie prijaté na zabezpečenie splnenia rozhodnutia rozhodcovského tribunálu pred uplynutím primeranej lehoty alebo ak rozhodcovský tribunál rozhodne, že opatrenie oznámené podľa článku 11 ods. 1 nie je v súlade so záväzkami tejto strany uvedenými v článku 2, žalovaná strana, ak ju o to požiada žalujúca strana, predloží ponuku na dočasnú kompenzáciu.
   2.   Ak sa nedosiahne žiadna dohoda o kompenzácii do 30 dní od skončenia primeranej lehoty alebo od rozhodnutia rozhodcovského tribunálu podľa článku 11 o tom, že prijaté opatrenie nie je v súlade s ustanoveniami uvedenými v článku 2, žalujúca strana je oprávnená na základe oznámenia druhej strane a podvýboru pre priemysel, obchod, služby a investície pozastaviť plnenie záväzkov vyplývajúcich z akéhokoľvek ustanovenia uvedeného v článku 2 na úrovni rovnocennej zrušeniu alebo zníženiu výhod v dôsledku tohto porušovania. Žalujúca strana môže zaviesť dočasné pozastavenie plnenia záväzkov po 15 dňoch od dátumu prijatia oznámenia žalovanou stranou, ak žalovaná strana nepožiadala o rozhodcovské konanie podľa odseku 3.
   3.   Ak sa žalovaná strana domnieva, že úroveň pozastavenia nie je rovnocenná zrušeniu alebo zníženiu výhod v dôsledku porušovania, môže písomne požiadať rozhodcovský tribunál o rozhodnutie v tejto záležitosti. Takáto žiadosť sa oznámi druhej strane a podvýboru pre priemysel, obchod, služby a investície pred uplynutím lehoty 15 dní uvedenej v odseku 2. Rozhodcovský tribunál po prípadnom vyžiadaní stanoviska odborníkov oznámi svoje rozhodnutie o úrovni pozastavenia plnenia záväzkov stranám a inštitucionálnemu orgánu zodpovednému za obchodné záležitosti do 30 dní od dátumu prijatia žiadosti. Plnenie záväzkov nie je pozastavené, kým rozhodcovský tribunál neoznámi svoje rozhodnutie, a akékoľvek pozastavenie musí byť v súlade s rozhodnutím rozhodcovského tribunálu.
   4.   Pozastavenie plnenia záväzkov je dočasné a uplatňuje sa len dovtedy, kým opatrenie, ktoré nie je v súlade s ustanoveniami uvedenými v článku 2, nie je zrušené alebo zmenené takým spôsobom, aby bolo uvedené do súladu s uvedenými ustanoveniami, ako je ustanovené v článku 13, alebo kým sa strany nedohodnú na urovnaní sporu.
   Článok 13
   Preskúmanie opatrenia prijatého na splnenie rozhodnutia po pozastavení plnenia záväzkov
   1.   Žalovaná strana oznámi druhej strane a podvýboru pre priemysel, obchod, služby a investície akékoľvek opatrenie, ktoré prijala na splnenie rozhodnutia rozhodcovského tribunálu, a svoju žiadosť o ukončenie pozastavenia plnenia záväzkov uplatňovaného žalujúcou stranou.
   2.   Ak sa strany nedohodnú na zlučiteľnosti oznámeného opatrenia s ustanoveniami uvedenými v článku 2 do 30 dní od dátumu prijatia oznámenia, žalujúca strana písomne požiada rozhodcovský tribunál o rozhodnutie v tejto záležitosti. Takáto žiadosť sa súčasne oznámi druhej strane a podvýboru pre priemysel, obchod, služby a investície. Rozhodnutie rozhodcovského tribunálu sa oznámi stranám a podvýboru pre priemysel, obchod, služby a investície do 45 dní od dátumu predloženia žiadosti. Ak rozhodcovský tribunál rozhodne, že opatrenie prijaté na zabezpečenie splnenia rozhodnutia je v súlade s ustanoveniami uvedenými v článku 2, pozastavenie plnenia záväzkov sa ukončí.

      ODDIEL III

         Spoločné ustanovenia

   Článok 14
   Vzájomne uspokojivé riešenie
   Strany môžu kedykoľvek dospieť k vzájomne uspokojivému riešeniu sporu podľa tohto protokolu. Každé takéto riešenie oznámia podvýboru pre priemysel, obchod, služby a investície a rozhodcovskému tribunálu. Po oznámení vzájomne uspokojivého riešenia tribunál skončí svoju činnosť a tento postup sa ukončí.
   Článok 15
   Rokovací poriadok
   1.   Postupy urovnávania sporov podľa kapitoly III tohto protokolu sa riadia rokovacím poriadkom pripojeným k tomuto protokolu.
   2.   V súlade s ustanoveniami rokovacieho poriadku sú všetky zasadnutia rozhodcovského tribunálu verejné, ak sa strany nedohodnú inak.
   Článok 16
   Informácie a odborné poradenstvo
   Na žiadosť niektorej strany alebo z vlastnej iniciatívy môže rozhodcovský tribunál získavať informácie, ktoré pokladá za vhodné vo vzťahu k rozhodcovskému konaniu. Rozhodcovský tribunál má predovšetkým tiež právo vyžiadať si príslušné stanovisko odborníkov, ak to považuje za vhodné. Rozhodcovský tribunál pred výberom takýchto odborníkov konzultuje so stranami. Všetky takto získané informácie sa musia oznámiť obom stranám, aby sa k nim vyjadrili. Ak sa strany nedohodnú inak, zainteresované fyzické alebo právnické osoby zriadené v stranách sú v súlade s rokovacím poriadkom oprávnené predložiť rozhodcovskému tribunálu rozličné informácie. Takéto informácie sa obmedzia na vecné aspekty sporu a nezaoberajú sa právnou podstatou.
   Článok 17
   Pravidlá výkladu
   Každý rozhodcovský tribunál vykladá ustanovenia uvedené v článku 2 v súlade s obyčajovými výkladovými pravidlami medzinárodného práva verejného vrátane Viedenského dohovoru o zmluvnom práve. Rozhodnutia rozhodcovského tribunálu nemôžu rozširovať ani obmedzovať práva a povinnosti uvedené v ustanoveniach článku 2.
   Článok 18
   Rozhodnutia rozhodcovského tribunálu
   1.   Rozhodcovský tribunál vynaloží maximálne úsilie, aby sa ku každému rozhodnutiu dospelo konsenzom. Ak však k rozhodnutiu nemožno dospieť konsenzom, rozhodnutie v záležitosti sa prijme väčšinou hlasov. Nesúhlasné stanoviská rozhodcov sa však v žiadnom prípade neuverejnia.
   2.   Každé rozhodnutie rozhodcovského tribunálu je pre strany záväzné a nezakladá žiadne práva ani povinnosti fyzickým alebo právnickým osobám. Rozhodnutie obsahuje skutkové zistenia, uplatniteľnosť príslušných ustanovení dohody o pridružení a základné odôvodnenie všetkých zistení a záverov, ku ktorým tribunál dospel. Podvýbor pre priemysel, obchod, služby a investície zverejní rozhodnutie rozhodcovského tribunálu v celom rozsahu s výnimkou prípadov, keď sa rozhodne tak neurobiť s cieľom zabezpečiť dôvernosť dôverných obchodných informácií.
   KAPITOLA IV

      VŠEOBECNÉ USTANOVENIA

   Článok 19
   Zoznam rozhodcov
   1.   Podvýbor pre priemysel, obchod, služby a investície vypracuje najneskôr do šiestich mesiacov od nadobudnutia platnosti tohto protokolu zoznam najmenej 15 osôb, ktoré sú ochotné a schopné vykonávať funkciu rozhodcov. Každá zo strán navrhne najmenej päť osôb, ktoré majú vykonávať funkciu rozhodcov. Obidve strany tiež vyberú najmenej päť osôb, ktoré nie sú štátnymi príslušníkmi žiadnej z nich a ktoré majú plniť funkciu predsedu rozhodcovského tribunálu. Podvýbor pre priemysel, obchod, služby a investície zabezpečí, aby bol zoznam vždy udržiavaný na tejto úrovni.
   2.   Rozhodcovia majú osobitné znalosti alebo skúsenosti v oblasti práva a medzinárodného obchodu. Sú nezávislí, vykonávajú túto funkciu osobne, neprijímajú pokyny od žiadnej organizácie ani vlády, ani nie sú spojení s vládou žiadnej zo strán a konajú v súlade s kódexom správania, ktorý tvorí prílohu k tomuto protokolu.
   3.   Podvýbor pre priemysel, obchod, služby a investície môže vypracovať doplňujúce zoznamy najmenej 15 osôb s odbornými znalosťami problematiky určitého sektora v konkrétnych otázkach, na ktoré sa vzťahuje dohoda o pridružení. Ak sa uplatní postup výberu podľa článku 6 ods. 2, predsedovia podvýboru pre priemysel, obchod, služby a investície môžu na základe súhlasu obidvoch strán použiť tento sektorový zoznam.
   4.   Ak sa zoznam uvedený v odseku 1 nepodarí vypracovať v čase podania žiadosti o mediáciu alebo o zriadenie rozhodcovského tribunálu, rozhodcovia môžu byť vyžrebovaní spomedzi jednotlivcov, ktorí boli formálne navrhnutí jednou alebo oboma stranami. Jednotlivci navrhnutí na funkciu predsedu rozhodcovského tribunálu alebo za mediátora nesmú byť štátnymi príslušníkmi žiadnej zo strán.
   Článok 20
   Vzťah k záväzkom vyplývajúcim z členstva vo WTO
   1.   Keď sa strana usiluje o urovnanie sporu týkajúceho sa záväzku vyplývajúceho z Dohody o WTO, uplatní príslušné pravidlá a postupy podľa Dohody o WTO, ktoré sa uplatňujú bez ohľadu na ustanovenia tejto dohody.
   2.   Keď sa strana usiluje o urovnanie sporu týkajúceho sa záväzku spadajúceho do pôsobnosti tejto dohody tak, ako je vymedzené v článku 2, uplatní príslušné pravidlá a postupy podľa tejto dohody.
   3.   Ak sa strany nedohodnú inak, keď sa strana usiluje o urovnanie sporu týkajúceho sa záväzku spadajúceho do pôsobnosti tejto dohody tak, ako je vymedzené v článku 2, ktorá je svojou podstatou rovnocenná povinnosti vyplývajúcej z Dohody o WTO, uplatní príslušné pravidlá a postupy podľa Dohody o WTO, ktoré sa uplatňujú bez ohľadu na ustanovenia tejto dohody.
   4.   Keď sa konanie o urovnaní sporu raz začne, fórum vybrané v súlade s predchádzajúcimi odsekmi, ak neodmietlo túto právomoc, sa použije s vylúčením ostatných fór.
   5.   Žiadne z ustanovení tejto dohody nebráni strane, aby uplatnila pozastavenie plnenia záväzkov, ktoré schválil orgán WTO na urovnávanie sporov. Ani jedna strana sa nebude odvolávať na Dohodu o WTO s cieľom zabrániť druhej strane v pozastavení plnenia záväzkov podľa tejto dohody.
   Článok 21
   Lehoty
   1.   Všetky lehoty uvedené v tomto protokole vrátane lehôt, ktoré majú rozhodcovské tribunály na oznámenie svojich rozhodnutí, sa počítajú podľa kalendárnych dní odo dňa nasledujúceho po úkone alebo skutočnosti, ktorých sa týkajú.
   2.   Každá lehota uvedená v tomto protokole sa môže predĺžiť vzájomnou dohodou strán. Strany sa zaväzujú s porozumením posudzovať žiadosti o predĺženie akejkoľvek lehoty z dôvodu ťažkostí, ktorým čelí ktorákoľvek zo strán v súvislosti s dodržiavaním postupov tohto protokolu. Na žiadosť jednej zo strán rozhodcovský tribunál môže predĺžiť lehoty uplatniteľné v konaniach, pričom zohľadní rozdielnu úroveň rozvoja obidvoch strán.
   Článok 22
   Preskúmanie a zmena a doplnenie protokolu
   1.   Najneskôr do troch rokov po nadobudnutí platnosti tohto protokolu a jeho príloh asociačná rada preskúma ich vykonávanie s cieľom rozhodnúť o pokračovaní, úprave alebo skončení ich vykonávania.
   2.   V tomto preskúmaní asociačná rada môže zvážiť možnosť vytvoriť odvolací orgán spoločný pre niekoľko euro-stredomorských dohôd.
   3.   Asociačná rada sa môže rozhodnúť zmeniť a doplniť tento protokol a jeho prílohy.
   Článok 23
   Nadobudnutie platnosti
   Strany schvália tento protokol v súlade so svojimi vlastnými postupmi. Tento protokol nadobúda platnosť v prvý deň druhého mesiaca nasledujúceho po dni, v ktorom si strany navzájom oznámia, že postupy uvedené v tomto článku boli dokončené.

      V Bruseli jedenásteho novembra 2009 v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom každé znenie je rovnako autentické.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Арабска република Египет
         Por la República Árabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republic of Egypt
         Pour la République arabe d'Égypte
         Per la Repubblica araba d'Egitto
         Ēģiptes Arābu Republikas vārdā –
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija tal-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Pentru Republica Arabă Egipt
         Za Arabsko republiko Egipt
         Za Egyptskú arabskú republiku
         Egyptin arabitasavallan puolesta
         På Arabrepubliken Egyptens vägnar

      (1)  Ustanovenia tohto protokolu sa uplatňujú bez toho, aby bol dotknutý článok 34 protokolu, ktorý sa týka vymedzenia pojmu „produkty s pôvodom“ a metód administratívnej spolupráce.
   PRÍLOHY

               PRÍLOHA I

               :

                  ROKOVACÍ PORIADOK PRE ROZHODCOVSKÉ KONANIE

               PRÍLOHA II

               :

                  KÓDEX SPRÁVANIA PRE ČLENOV ROZHODCOVSKÝCH TRIBUNÁLOV A MEDIÁTOROV


title: 2012/133/EÚ: Rozhodnutie Európskej centrálnej banky z  27. februára 2012 , ktorým sa zrušuje rozhodnutie ECB/2010/3 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných gréckou vládou (ECB/2012/2)

text:
               1.3.2012

               SK

               Úradný vestník Európskej únie

               L 59/36

         ROZHODNUTIE EURÓPSKEJ CENTRÁLNEJ BANKY
   z 27. februára 2012,
   ktorým sa zrušuje rozhodnutie ECB/2010/3 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných gréckou vládou
   (ECB/2012/2)
   (2012/133/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 12.1 a článok 34.1 druhú zarážku v spojení s článkom 3.1 prvou zarážkou a článkom 18.2,
   keďže:

               (1)

               Podľa článku 18.1 štatútu ESCB Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2011/14 z 20. septembra 2011 o nástrojoch a postupoch menovej politiky Eurosystému (1) (ďalej len „všeobecná dokumentácia“).

               (2)

               Podľa oddielu 1.6 všeobecnej dokumentácie Rada guvernérov ECB môže nástroje, podmienky, kritériá a postupy vykonávania operácií menovej politiky Eurosystému kedykoľvek meniť. Podľa oddielu 6.3.1 všeobecnej dokumentácie si Eurosystém vyhradzuje právo určiť, či emisia, emitent, dlžník alebo ručiteľ spĺňajú vysoké štandardy na hodnotenie kreditného rizika na základe akýchkoľvek informácií, ktoré považuje za relevantné.

               (3)

               Rozhodnutie ECB/2010/3 zo 6. mája 2010 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných gréckou vládou (2) bolo výnimočným opatrením, ktorým sa dočasne pozastavilo uplatňovanie minimálnych požiadaviek Eurosystému na vysoké štandardy na hodnotenie kreditného rizika vo vzťahu k obchodovateľným dlhovým nástrojom vydaným gréckou vládou alebo vydaným subjektmi usadenými v Grécku a plne garantovaným gréckou vládou.

               (4)

               Helénska republika sa v kontexte účasti súkromného sektora rozhodla ponúknuť držiteľom obchodovateľných dlhových nástrojov vydaných gréckou vládou výmenu týchto dlhových nástrojov.

               (5)

               Takéto rozhodnutie Helénskej republiky má ďalší nepriaznivý vplyv na dostatočnosť obchodovateľných dlhových nástrojov vydaných gréckou vládou alebo vydaných subjektmi usadenými v Grécku a plne garantovaných gréckou vládou ako zábezpeky v operáciách Eurosystému.

               (6)

               Rozhodnutie ECB/2010/3 by sa malo zrušiť,

         PRIJALA TOTO ROZHODNUTIE:
   Článok 1
   Zrušenie rozhodnutia ECB/2010/3
   Rozhodnutie ECB/2010/3 sa zrušuje.
   Článok 2
   Nadobudnutie účinnosti
   Toto rozhodnutie nadobúda účinnosť 28. februára 2012.

      Vo Frankfurte nad Mohanom 27. februára 2012

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 117, 11.5.2010, s. 102.


title: 2012/24/EÚ: Rozhodnutie Komisie z  11. januára 2012 o ukončení antidumpingového konania týkajúceho sa dovozu vinylacetátu s pôvodom v Spojených štátoch amerických a o uvoľnení súm zaistených prostredníctvom uložených dočasných ciel

text:
               12.1.2012

               SK

               Úradný vestník Európskej únie

               L 8/36

         ROZHODNUTIE KOMISIE
   z 11. januára 2012
   o ukončení antidumpingového konania týkajúceho sa dovozu vinylacetátu s pôvodom v Spojených štátoch amerických a o uvoľnení súm zaistených prostredníctvom uložených dočasných ciel
   (2012/24/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

   1.   Začatie konania a uloženie dočasných opatrení

               (1)

               Dňa 22. októbra 2010 bol Komisii doručený podnet na základe článku 5 základného nariadenia týkajúci sa údajného poškodzujúceho dumpingu pri dovoze vinylacetátu (ďalej len „príslušný výrobok“) s pôvodom v Spojených štátoch amerických (ďalej len „USA“).

               (2)

               Podnet podala spoločnosť Ineos Oxide Ltd, (ďalej len „navrhovateľ“), ktorá predstavuje podstatnú časť, v tomto prípade viac ako 25 %, celkovej výroby príslušného výrobku v Únii.

               (3)

               Dňa 4. decembra 2010 Komisia informovala prostredníctvom oznámenia uverejneného v Úradnom vestníku Európskej únie
                   (2) o začatí antidumpingového konania, pokiaľ ide o dovoz vinylacetátu s pôvodom v USA do Únie.

               (4)

               Komisia nariadením (ES) č. 821/2011 (3) (ďalej len „dočasné nariadenie“) uložila dočasné antidumpingové clo na dovoz vinylacetátu s pôvodom v USA, ktorý je v súčasnosti zaradený po číselný znak KN 2915 32 00.

         B.   STIAHNUTIE PODNETU A UKONČENIE KONANIA

               (5)

               Listom zo 4. novembra 2011 určeným Komisii navrhovateľ oficiálne stiahol svoj podnet.

               (6)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (7)

               Komisia dospela k názoru, že toto konanie by sa malo ukončiť, pretože pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a mali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.

               (8)

               Po zverejnení jedna strana uviedla, že nemala byť vylúčená z definície výrobného odvetvia Únie alebo že by prípadne malo byť dočasné nariadenie zmenené a doplnené tak, aby príslušná definícia túto stranu zahŕňala. V tejto súvislosti je potrebné poukázať na to, že zistenia uvedené v dočasnom nariadení na základe informácií získaných v priebehu prešetrovaní bolo iba predbežné, ako sa uvádza v odôvodnení 31 samotného dočasného nariadenia. Vzhľadom na to, že sa antidumpingové konanie v nadväznosti na stiahnutie podnetu ukončuje bez uloženia konečných opatrení, nie je vhodné, aby rozhodnutie o ukončení obsahovalo konečné rozhodnutia, ani aby sa ním menilo a dopĺňalo dočasné nariadenie.

               (9)

               Je potrebné pripomenúť, že predmetné zistenia majú dočasný charakter. Z toho vyplýva, že akékoľvek budúce prípady týkajúce sa produktov alebo strán dotknutých týmto konaním budú posúdené individuálne.

               (10)

               Komisia preto dospela k záveru, že antidumpingové konanie týkajúce sa dovozu vinylacetátu s pôvodom v USA do Únie by sa malo ukončiť bez uloženia antidumpingových opatrení.

               (11)

               Všetky clá dočasne zaistené na základe nariadenia (ES) č. 821/2011 by sa mali uvoľniť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu vinylacetátu s pôvodom v Spojených štátoch amerických, ktorý je v súčasnosti zaradený pod číselný znak KN 2915 32 00 sa ukončuje bez uloženia antidumpingových opatrení.
   Článok 2
   Nariadenie (EÚ) č. 821/2011 sa týmto zrušuje.
   Článok 3
   Sumy zaistené prostredníctvom dočasného antidumpingového cla uloženého nariadením (EÚ) č. 821/2011 na dovoz vinylacetátu s pôvodom v Spojených štátoch amerických, ktorý je v súčasnosti zaradený pod číselný znak KN 2915 32 00, sa uvoľňujú.
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 11. januára 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 327, 4.12.2010, s. 23.

      (3)  Ú. v. EÚ L 209, 17.8.2011, s. 24.


               23.12.2016

               SK

               Úradný vestník Európskej únie

               C 482/155

         P7_TA(2014)0001
   Žiadosť o ochranu poslaneckej imunity Lary Comiovej
   Rozhodnutie Európskeho parlamentu zo 14. januára 2014 o žiadostiach o ochranu imunity a výsad Lary Comiovej (2013/2190(IMM))
   (2016/C 482/25)

      Európsky parlament,

               —

               so zreteľom na žiadosť Lary Comiovej o ochranu svojej imunity, ktorú podala 30. júla 2013 v rámci trestného konania pred Miestnym súdom vo Ferrare a ktorá bola oznámená na plenárnej schôdzi 9. septembra 2013,

               —

               po vypočutí Lary Comiovej 5. novembra 2013 v súlade s článkom 7 ods. 3 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 (1),

               —

               so zreteľom na článok 6 ods. 3 a článok 7 rokovacieho poriadku,

               —

               so zreteľom na správu Výboru pre právne veci (A7-0469/2013),

               A.

               keďže poslankyňa Európskeho parlamentu Lara Comiová požiadala o ochranu svojej poslaneckej imunity v súvislosti so súdnym konaním začatým na návrh Štátneho zastupiteľstva vo Ferrare v reakcii na trestné oznámenie o spáchaní trestného činu ohovárania závažnejším spôsobom podľa článku 595 ods. 2 a 3 talianskeho trestného zákona a článku 30 zákona č. 223 zo 6. augusta 1990 za slová, ktoré vyslovila počas politickej debaty v televíznom vysielaní;

               B.

               keďže článok 8 Protokolu o výsadách a imunitách Európskej únie, na ktorý sa výslovne odvoláva Lara Comiová vo svojej žiadosti o ochranu, stanovuje, že členovia Európskeho parlamentu nepodliehajú žiadnej forme vyšetrovania, zadržiavania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;

               C.

               keďže článok 6 rokovacieho poriadku stanovuje, že pri výkone svojich právomocí týkajúcich sa výsad a imunít sa Európsky parlament predovšetkým usiluje o zachovanie svojej integrity ako demokratického zákonodarného zhromaždenia a o zabezpečenie nezávislosti poslancov pri výkone ich povinností;

               D.

               keďže Európsky parlament disponuje širokou mierou voľnej úvahy, pokiaľ ide o rozhodnutie o žiadosti o ochranu imunity niektorého zo svojich členov (2);

               E.

               keďže Súdny dvor uznal, že vyhlásenie poslanca mimo priestorov Európskeho parlamentu môže predstavovať názor vyjadrený v rámci výkonu svojich funkcií podľa článku 8 protokolu, pričom význam sa nekladie na miesto, kde došlo k vyhláseniu, ale na jeho charakter a obsah (3);

               F.

               keďže Lara Comiová bola pozvaná do predmetného televízneho vysielania ako poslankyňa Európskeho parlamentu a nie ako zástupkyňa vnútroštátnej strany, ktorá už bola zastúpená ďalším hosťom, v súlade s vnútroštátnymi právnymi predpismi, ktorých cieľom je zabezpečiť vyvážené zastúpenie politických činiteľov v televíznych debatách, ktoré sa konajú v čase volebnej kampane, ako tomu bolo aj v tomto prípade;

               G.

               keďže uznáva, že v moderných demokraciách sa politická diskusia koná nielen v Európskom parlamente, ale aj prostredníctvom médií, a to od vyhlásení pre tlač až po internet,

               H.

               keďže v predmetnom televíznom vysielaní Lara Comiová vystúpila ako poslankyňa Európskeho parlamentu v diskusii o politických otázkach vrátane tých, ktoré sa týkajú problematiky verejného obstarávania a organizovanej trestnej činnosti, ktorými sa v európskom kontexte vždy zaoberala;

               I.

               keďže nasledujúci deň Lara Comiová adresovala poškodenému ospravedlnenie, ktoré zopakovala neskôr v inom celoštátnom televíznom vysielaní;

               1.

               ochraňuje imunitu a výsady Lary Comiovej;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušným orgánom Talianskej republiky a Lare Comiovej.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).

      (2)  Vec T-42/06 Gollnisch/Parlament, bod 101.

      (3)  Patriciello, už citovaný rozsudok, bod 30.


title: 2011/620/EÚ: Rozhodnutie Rady z  12. júla 2011 o podpísaní Dohody medzi Európskou úniou a Gruzínskom o ochrane zemepisných označení poľnohospodárskych výrobkov a potravín v mene Únie

text:
               21.9.2011

               SK

               Úradný vestník Európskej únie

               L 243/1

         ROZHODNUTIE RADY
   z 12. júla 2011
   o podpísaní Dohody medzi Európskou úniou a Gruzínskom o ochrane zemepisných označení poľnohospodárskych výrobkov a potravín v mene Únie
   (2011/620/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Komisia dojednala v mene Únie Dohodu medzi Európskou úniou a Gruzínskom o ochrane zemepisných označení poľnohospodárskych výrobkov a potravín (ďalej len „dohoda“).

               (2)

               Dohoda umožní vzájomnú ochranu zemepisných názvov príslušných zmluvných strán a prispeje aj k aproximácii právnych predpisov medzi krajinami susediacimi s EÚ.

               (3)

               Dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpísanie Dohody medzi Európskou úniou a Gruzínskom o ochrane zemepisných označení poľnohospodárskych výrobkov a potravín s výhradou uzavretia uvedenej dohody (1).
   Článok 2
   Predseda Rady sa týmto poveruje určiť osobu alebo osoby oprávnené na podpísanie dohody v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 12. júla 2011

            Za Radu

            predseda

         J. VINCENT-ROSTOWSKI

      (1)  Text dohody sa uverejní spolu s rozhodnutím o jej uzavretí.


title: Rozhodnutie Európskeho parlamentu z 23. apríla 2009 o absolutóriu za plnenie všeobecného rozpočtu Európskej únie za rozpočtový rok 2007, oddiel II - Rada

text:
               26.9.2009

               SK

               Úradný vestník Európskej únie

               L 255/18

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie všeobecného rozpočtu Európskej únie za rozpočtový rok 2007, oddiel II – Rada
   (2009/629/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0417/2008) (2),

               —

               so zreteľom na výročnú správu Rady o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na rozhodnutie č. 190/2003 prijaté generálnym tajomníkom Rady/vysokým predstaviteľom pre spoločnú zahraničnú a bezpečnostnú politiku o náhrade cestovných výdavkov zástupcov členov Rady (6),

               —

               so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (7),

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0150/2009),

               1.

               odkladá svoje rozhodnutie o udelení absolutória generálnemu tajomníkovi Rady za plnenie rozpočtu Rady za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.

      (6)  Rozhodnutie vychádzajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

      (7)  Ú. v. EÚ C 139, 14.6.2006, s. 1.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2007, oddiel II – Rada
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0417/2008) (2),

               —

               so zreteľom na výročnú správu Rady o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na rozhodnutie č. 190/2003 prijaté generálnym tajomníkom Rady/vysokým predstaviteľom pre spoločnú zahraničnú a bezpečnostnú politiku o náhrade cestovných výdavkov zástupcov členov Rady (6),

               —

               so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (7) (MID),

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0150/2009),

               A.

               keďže Rada odmietla poskytnúť Európskemu parlamentu svoju úplnú dokumentáciu o plnení rozpočtu a svoju úplnú výročnú správu o činnosti a poskytla mu iba výročnú správu o činnosti svojho vnútorného audítora;

               B.

               keďže Rada odmietla uskutočniť oficiálne stretnutie s Európskym parlamentom týkajúce sa svojho absolutória;

               C.

               keďže závery Európskej rady z Kolína z 3. a 4. júna 1999 stanovujú udelenie operačných právomocí Rade v oblasti posilnenej spoločnej európskej bezpečnostnej a obrannej politiky (SEBOP);

               D.

               keďže Rada vo svojom rozhodnutí č. 190/2003 jednoznačne objasňuje, že vynakladá rozpočtové prostriedky v oblasti spoločnej zahraničnej a bezpečnostnej politiky (SZBP) v súlade s ustanoveniami nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev, a najmä že „… generálny tajomník Rady/vysoký predstaviteľ pre spoločnú zahraničnú a bezpečnostnú politiku […], ktorému pomáha zástupca generálneho tajomníka, je plne zodpovedný za správu rozpočtových prostriedkov v rámci oddielu II – Rada všeobecného rozpočtu Európskych spoločenstiev a podniká všetky kroky potrebné na zabezpečenie ich riadnej správy. Vynakladá rozpočtové prostriedky v súlade s ustanoveniami nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev.“;

               E.

               keďže rozhodnutím Rady 2004/197/SZBP (8) z 23. februára 2004 sa ustanovil mechanizmus správy financovania spoločných nákladov na operácie EÚ s vojenskými alebo obrannými dôsledkami, ktorý sa nazýva ATHENA, a toto rozhodnutie spolu s rozhodnutím zástupcov vlád členských štátov 2004/582/ES, ktorí sa zišli na zasadnutí Rady 28. apríla 2004, o privilégiách a imunitách udelených ATHENA (9), vytvára mechanizmus správy financovania spoločných nákladov na operácie EÚ s vojenskými alebo obrannými dôsledkami, udeľuje mu privilégiá a imunity a udeľuje operačné právomoci Rade;

               F.

               keďže rozhodnutie Rady 2000/178/SZBP z 28. februára 2000 o pravidlách vzťahujúcich sa na národných expertov na vojenskú problematiku, ktorí sú pridelení Generálnemu sekretariátu Rady na prechodné obdobie (10), a rozhodnutie Rady 2001/80/SZBP z 22. januára 2001 o zriadení Vojenského štábu Európskej únie (11) špecifikujú, že výdavky na vyslanie vojenských expertov sa platia z rozpočtu Rady;

               G.

               keďže výročná správa Rady o hlavných aspektoch a základných možnostiach SZBP predložená Európskemu parlamentu v rámci uplatnenia bodu 43 MID sa čo do rozsahu obmedzuje na opis činností v rámci SZBP, ako sú spoločné pozície, jednotné akcie a vykonávacie rozhodnutia;

               1.

               konštatuje, že v roku 2007 mala Rada k dispozícii viazané rozpočtové prostriedky v celkovej výške 650 miliónov EUR (2006: 626 miliónov EUR) s mierou využitia 81,89 %, ktorá je nižšia než v roku 2006 (91,79 %) a nižšia než priemer ostatných inštitúcií (93,82 %);

               2.

               opätovne potvrdzuje svoje stanovisko z uznesenia z 25. apríla 2002 o absolutóriu za rozpočtový rok 2000, že „[…] Európsky parlament a Rada v minulosti nepreskúmavali plnenie svojich oddielov rozpočtu; domnieva sa, že vzhľadom na to, že výdavky vynakladané v rámci administratívneho rozpočtu Rady v oblasti zahraničných vecí, bezpečnosti a obrannej politiky a spravodlivosti a vnútorných vecí majú čoraz výraznejší prevádzkový charakter, mal by sa rozsah tohto ustanovenia objasniť s cieľom odčleniť tradičné administratívne výdavky od činností v týchto nových politických oblastiach“ (12);

               3.

               odmieta domnienku Rady, že skutočnosť, že Európsky parlament a Rada v minulosti nepreskúmavali plnenie svojich oddielov rozpočtu, bola dôsledkom „džentlmenskej dohody“; domnieva sa, že vzhľadom na čoraz väčší prevádzkový charakter výdavkov by sa výdavky Rady mali preskúmavať rovnakým spôsobom ako výdavky ostatných inštitúcií v rámci postupu udeľovania absolutória stanoveného v článku 276 zmluvy;

               4.

               opätovne zdôrazňuje svoje stanovisko vyjadrené v odseku 3 uznesenia z 22. apríla 2008 o absolutóriu za rozpočtový rok 2006: „… vyjadruje poľutovanie nad tým, že Rada na rozdiel od ostatných inštitúcií nepredkladá Európskemu parlamentu výročnú správu o činnosti, pričom sa odvoláva na tzv. džentlmenskú dohodu z roku 1970 […] a na to, že nariadenie o rozpočtových pravidlách neobsahuje žiadnu zodpovedajúcu požiadavku; vyzýva Radu, aby prehodnotila rozhodnutie nezverejňovať výročnú správu a nepredkladať ju Európskemu parlamentu a aby tak bola zodpovednejšia voči širokej verejnosti a daňovníkom“ (13); pripomína, že toto vyhlásenie je tiež v plnom súlade s odsekmi 44 a 45 svojho uznesenia z 19. februára 2008 o transparentnosti vo finančných otázkach (14); vyzýva Radu, aby prehodnotila svoje rozhodnutie nezverejňovať výročnú správu o činnosti na svojej internetovej stránke;

               5.

               opätovne zdôrazňuje svoje stanovisko vyjadrené v odseku 12 svojho uznesenia z 24. apríla 2007 o absolutóriu za rozpočtový rok 2005: „… požaduje maximálnu transparentnosť v oblasti spoločnej zahraničnej a bezpečnostnej politiky (SZBP); žiada Radu, aby zabezpečila, že v súlade s bodom 42 Medziinštitucionálnej dohody […] sa v rozpočte Rady neobjavia žiadne prevádzkové výdavky na SZBP; vyhradzuje si právo prípadne prijať potrebné kroky, ak sa dohoda poruší“ (15);

               6.

               požaduje, aby Rada v rámci hlavy III (Výdavky spojené s výkonom osobitných úloh inštitúcie) uvádzala presný charakter výdavkov, článok za článkom, položka za položkou, aby Európsky parlament mohol v súlade s MID skontrolovať, že žiadne výdavky v plnení rozpočtu Rady nie sú prevádzkového charakteru;

               7.

               opätovne zdôrazňuje svoje stanovisko vyjadrené v odseku 58 svojho uznesenia z 23. mája 2007 o výročnej správe Rady pre Európsky parlament o hlavných aspektoch a základných voľbách SZBP vrátane finančných dôsledkov pre všeobecný rozpočet Európskej únie – 2005 (16): „… domnieva sa, že skutočnému vyhodnoteniu finančného vplyvu na rozpočet EÚ doteraz bránil nedostatok proaktívnych informácií zo strany Rady […]; domnieva sa, že s podpisom novej medziinštitucionálnej dohody nastal čas na naplnenie litery i ducha týchto jasne formulovaných ustanovení“;

               8.

               domnieva sa, že plánovanie, príprava a kontrola nejakej operácie zamestnancami v sekretariáte Rady v rámci SZBP sú základnými a zásadnými súčasťami operácie a že tieto činnosti sa skôr uskutočňujú v rámci politiky a vykonávania operácií než ako súčasť normálnej práce sekretariátu v rámci Rady;

               9.

               s údivom poznamenáva, že výrazná časť (až 66 %) rozpočtového riadku 2 2 0 2 sa presunula z tlmočenia na služobné cesty SZBP/EBOP; poznamenáva, že v roku 2006 táto suma predstavovala 12 672 984 EUR, a žiada, aby Európsky parlament bol informovaný o sume v rovnakom rozpočtovom riadku za rok 2007; z dôvodu väčšej transparentnosti požaduje vytvorenie príslušného rozpočtového riadku na tieto účely;

               10.

               požaduje transparentnosť v súvislosti s výdavkami na koordinátora EÚ pre boj proti terorizmu a výdavkami ním vynaloženými;

               11.

               žiada Radu, aby mu poskytla hodnotenia ex post jednotlivých akcií EBOP;

               12.

               opätovne potvrdzuje svoje stanovisko z odseku 47 svojho vyššie uvedeného uznesenia z 23. mája 2007: „… znovu pripomína svoje sklamanie […] z toho, že Rada sa obmedzuje len na informovanie Európskeho parlamentu a predkladanie zoznamu činností SZBP uskutočnených v predchádzajúcom roku, čo dokonca tvrdí i sama Rada v preambulách výročných správ, namiesto toho, aby skutočne konzultovala s Európskym parlamentom na začiatku každého roku o hlavných aspektoch a základných voľbách, ktoré treba v danom roku uskutočniť, vrátane ich finančného vplyvu (ako to ustanovuje článok 28 Zmluvy o EÚ), a potom oznámila Európskemu parlamentu, či, a ak áno, ako sa zohľadnil jeho príspevok, a zdôrazňuje, že takáto prax v skutočnosti znamená porušenie samotnej podstaty článku 21“;

               13.

               poznamenáva, že Rada prijala rozhodnutie, ktoré bráni vyplateniu zvyšných súm spojených s dňami náhradného voľna po prechode do dôchodku a zavedeniu povinného systému zameraného na úplnú likvidáciu všetkých nevybraných dní ročnej dovolenky do konca roka 2009; podporuje Radu, aby dodržala tento termín, ktorý si sama určila;

               14.

               víta skutočnosť, že nový integrovaný systém riadenia a finančnej kontroly (SAP), ktorý je v prevádzke od 1. januára 2008, bol vyvinutý na základe medziinštitucionálnej spolupráce Radou, Dvorom audítorov a Súdnym dvorom, a preto vedie k významným úsporám v rozpočte a k vyššej efektívnosti týchto troch inštitúcií;

               15.

               vyjadruje poľutovanie nad tým, že podľa výročnej správy o činnosti vnútorného audítora Rady nebola Rada schopná zaplniť voľné pracovné miesta v oddelení pre vnútorný audit;

               16.

               berie na vedomie skutočnosť, že podľa tejto istej výročnej správy o činnosti vnútorný audítor odporučil úplné zrušenie „mimorozpočtových účtov“; žiada Radu, aby bezodkladne a úplne zrušila takéto účty;

               17.

               vyzýva Radu, aby vyriešila problém týkajúci sa overovania faktúr, ako to odporučil jej vnútorný audítor;

               18.

               domnieva sa, že opakované a doteraz vždy odmietané výzvy Európskeho parlamentu na väčšiu transparentnosť a dôkladnejšiu parlamentnú kontrolu výdavkov Rady spojených so SZBP/EBOP by sa mali zvýrazniť prostredníctvom úprav rozpočtu zameraných na vloženie určitých relevantných rozpočtových riadkov v rozpočte Rady na rok 2010 do rezervy;

               19.

               pripomína, že vo svojom uznesení zo 4. decembra 2008 o osobitnej správe Európskeho dvora audítorov č. 8/2007 o administratívnej spolupráci v oblasti dane z pridanej hodnoty (17) Európsky parlament vyzval Radu na prijatie formálnych záverov v súvislosti so zisteniami Dvora audítorov; vyjadruje poľutovanie nad tým, že Rada na túto žiadosť nenadviazala; žiada Radu, aby príslušnému výboru Európskeho parlamentu poskytla informácie o dôvodoch neprijatia formálnych záverov a o tom, ako nadviazala na túto osobitnú správu;

               20.

               žiada Európsky dvor audítorov, aby vo svojej nasledujúcej výročnej správe venoval osobitnú pozornosť plneniu rozpočtu Rady;

         Dôvody na odloženie rozhodnutia o absolutóriu

               21.

               uvádza, že dôvody na odloženie sú tieto:

                           a)

                           Rada neprijala žiadne pozvanie, aby sa oficiálne a formálne stretla s príslušným výborom Európskeho parlamentu alebo jeho spravodajcom s cieľom prediskutovať záležitosti týkajúce sa plnenia jej rozpočtu za rok 2007;

                           b)

                           jeho príslušný výbor ani jeho spravodajca nedostal pred hlasovaním o návrhu správy vo výbore 16. marca 2009 žiadnu úplnú písomnú odpoveď, ktorá by Európskemu parlamentu poskytla informácie a dokumenty, ktoré od Rady žiadal v prílohe k listu z 18. februára 2009 podpísanému spravodajcom a koordinátormi príslušného výboru;

                           c)

                           Európsky parlament nedostal od Rady zásadné dokumenty, napríklad výročnú správu o činnosti a úplný zoznam rozpočtových presunov;

                           d)

                           tento nedostatok transparentnosti a otvorenosti voči oficiálnemu a formálnemu dialógu zo strany Rady neumožňuje zmysluplné absolutórium a bráni Európskemu parlamentu najmä v možnosti overiť v súlade s MID, že žiadne výdavky v plnení rozpočtu Rady nie sú prevádzkového charakteru;

         Ďalšie opatrenia a dokumenty, ktoré treba predložiť Európskemu parlamentu

               22.

               vyzýva generálneho tajomníka Rady/vysokého predstaviteľa pre SZBP, aby najneskôr do 15. mája 2009 poskytol príslušnému výboru Európskeho parlamentu úplné písomné odpovede na tieto otázky:

                           A.

                           pokiaľ ide o jej „mimorozpočtové účty“ (porovnaj odporúčanie R.2 vnútorného audítora z roku 2007):

                                       —

                                       Koľko účtov „mimo rozpočtu“ mala Rada v roku 2007?

                                       —

                                       Kedy a na aký účel sa tieto účty vytvorili?

                                       —

                                       Aký právny základ sa vzťahuje na tieto účty? Aké sumy obsahujú jednotlivé účty?

                                       —

                                       Zoznam všetkých transakcií za rozpočtový rok 2007 za každý z týchto účtov, ako aj zoznam delegovaných povoľujúcich úradníkov za jednotlivé rozpočtové riadky;

                           B.

                           pokiaľ ide o „overovanie faktúr“ (porovnaj odporúčanie R.1 vnútorného audítora z roku 2007):

                                       —

                                       Na základe čoho prišiel vnútorný audítor k záveru, že kontrola ex ante nefungovala uspokojivo?

                                       —

                                       Sú všetky rozpočtové riadky predmetom kontroly ex ante a/alebo ex post?

                                       —

                                       Koľko faktúr sa skontrolovalo, aký percentuálny podiel faktúr obsahovala vzorka a aký percentuálny podiel z nich obsahoval chyby?

                                       —

                                       Pripravila Rada nejaký akčný plán na vyriešenie tohto problému, a ak áno, kedy sa začne realizovať?

                           C.

                           pokiaľ ide o rozpočtový riadok 2 2 0 2 (náklady na tlmočenie):

                                       —

                                       Aké sú dôvody zdvojnásobenia sumy (v roku 2007 oproti roku 2006) v rozpočtovom riadku 2 2 0 2 na náklady na tlmočenie?

                                       —

                                       Prečo Rada potrebuje presúvať prostriedky z tohto riadku na cestovné výdavky delegátov?

                                       —

                                       Prečo v roku 2006 Rada použila 12 672 000 EUR určených na tlmočenie na cestovné výdavky delegátov?

                                       —

                                       Prečo Rada nezvýšila o rovnakú sumu špecifický rozpočtový riadok na rok 2007?

                                       —

                                       Akú konkrétnu sumu presunula Rada, pokiaľ ide o rozpočtový rok 2007, z tohto rozpočtového riadku do riadku 2 2 0 0 alebo akéhokoľvek iného riadku?

                           D.

                           pokiaľ ide o rozpočtový riadok 2 2 0 0 (cestovné výdavky delegácií):

                                       —

                                       Právnym základom tohto rozpočtového riadku je sčasti rozhodnutie č. 190/2003 prijaté generálnym tajomníkom Rady/vysokým predstaviteľom pre SZBP, ktoré nebolo uverejnené v úradnom vestníku.

                                       —

                                       Mohla by Rada v záujme transparentnosti uverejniť na svojej internetovej stránke a vo svojom registri dokumentov všetky svoje rozhodnutia?

                           E.

                           pokiaľ ide o rozpočtový riadok 3 0 0 2 (osobitní poradcovia v oblasti EBOP/SZBP):

                                       —

                                       Akú sumu presunula Rada do tohto rozpočtového riadku na rok 2007 a pre koľkých osobitných poradcov?;

               23.

               vyzýva generálneho tajomníka Rady/vysokého predstaviteľa pre SZBP, aby najneskôr do 15. mája 2009 poskytol príslušnému výboru Európskeho parlamentu:

                           —

                           úplný zoznam rozpočtových presunov týkajúcich sa rozpočtu Rady na rok 2007,

                           —

                           svoju výročnú správu o činnosti za rok 2007,

                           —

                           zoznam združení, ktoré dostali prostriedky na rozpočtový rok 2007, spolu s presnými sumami, ktoré dostali jednotlivé združenia (rozpočtový riadok 2 2 3 7 – ostatné prevádzkové výdavky).

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, p. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.

      (6)  Rozhodnutie vychádzajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

      (7)  Ú. v. EÚ C 139, 14.6.2006, s. 1.

      (8)  Ú. v. EÚ L 63, 28.2.2004, s. 68.

      (9)  Ú. v. EÚ L 261, 6.8.2004, s. 125.

      (10)  Ú. v. ES L 57, 2.3.2000, s. 1.

      (11)  Ú. v. ES L 27, 30.1.2001, s. 7.

      (12)  Ú. v. ES L 158, 17.6.2002, s. 66.

      (13)  Ú. v. EÚ L 88, 31.3.2009, s. 20.

      (14)  Texty prijaté v rámci tohto dátumu, P6_TA(2008)0051.

      (15)  Ú. v. EÚ L 187, 15.7.2008, s. 21.

      (16)  Ú. v. EÚ C 102 E, 24.4.2008, s. 309.

      (17)  Texty prijaté v rámci tohto dátumu, P6_TA(2008)0581, odsek 21.


title: 2007/206/ES: Rozhodnutie Komisie z  29. marca 2007 , ktorým sa vyhlasuje začatie činnosti Regionálnej poradnej rady pre otvorené more/diaľkové flotily v rámci spoločnej politiky v oblasti rybolovu

text:
               31.3.2007

               SK

               Úradný vestník Európskej únie

               L 91/52

      ROZHODNUTIE KOMISIE

   z 29. marca 2007,
   ktorým sa vyhlasuje začatie činnosti Regionálnej poradnej rady pre otvorené more/diaľkové flotily v rámci spoločnej politiky v oblasti rybolovu
   (2007/206/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2004/585/ES z 19. júla 2004, ktorým sa zriaďujú regionálne poradné rady v rámci spoločnej politiky v oblasti rybolovu (1), a najmä na jeho článok 3 ods. 3,
   so zreteľom na odporúčanie, ktoré 7. novembra 2006 doručilo Španielsko v mene Dánska, Nemecka, Estónska, Španielska, Francúzska, Írska, Talianska, Litvy, Holandska, Poľska, Portugalska a Spojeného kráľovstva,
   keďže:

               (1)

               Nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) a rozhodnutím 2004/585/ES sa stanovuje rámec zriadenia a činnosti regionálnych poradných rád.

               (2)

               Článkom 2 rozhodnutia 2004/585/ES sa zriaďuje Regionálna poradná rada pre otvorené more/diaľkové flotily vo všetkých vodách mimo vôd ES.

               (3)

               V súlade s článkom 3 ods. 1 rozhodnutia 2004/585/ES zástupcovia sektora rybného hospodárstva a iných záujmových skupín predložili Dánsku, Nemecku, Estónsku, Španielsku, Francúzsku, Írsku, Taliansku, Litve, Holandsku, Poľsku, Portugalsku a Spojenému kráľovstvu žiadosť týkajúcu sa činnosti tejto regionálnej poradnej rady.

               (4)

               Ako sa vyžaduje podľa článku 3 ods. 2 rozhodnutia 2004/585/ES dotknuté členské štáty určili, či je žiadosť týkajúca sa Regionálnej poradnej rady pre otvorené more/diaľkové flotily v súlade s ustanoveniami uvedeného rozhodnutia. Dotknuté členské štáty doručili 7. novembra 2006 Komisii odporúčanie týkajúce sa uvedenej regionálnej poradnej rady.

               (5)

               Komisia na základe rozhodnutia 2004/585/ES, ako aj cieľov a zásad spoločnej politiky v oblasti rybolovu posúdila žiadosť zúčastnených strán aj uvedené odporúčanie a dospela k záveru, že Regionálna poradná rada pre otvorené more/diaľkové flotily môže začať svoju činnosť,

         ROZHODLA TAKTO:
   Jediný článok
   Regionálna poradná rada pre otvorené more/diaľkové flotily, zriadená článkom 2 ods. 1 písm. g) rozhodnutia 2004/585/ES, začne svoju činnosť 30. marca 2007.

      V Bruseli 29. marca 2007

            Za Komisiu

         Joe BORG

            člen Komisie

      (1)  Ú. v. EÚ L 256, 3.8.2004, s. 17.

      (2)  Ú. v. ES L 358, 31.12.2002, s. 59.


title: 2013/708/EÚ: Rozhodnutie Európskeho parlamentu a Rady z  20. novembra 2013 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/004 ES/Comunidad Valenciana – stavebný materiál zo Španielska)

text:
               4.12.2013

               SK

               Úradný vestník Európskej únie

               L 323/33

         ROZHODNUTIE EURÓPSKEHO PARLAMENTU A RADY
   z 20. novembra 2013
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/004 ES/Comunidad Valenciana – stavebný materiál zo Španielska)
   (2013/708/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (European Globalisation Adjustment Fund – EGF) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (3)

               Španielsko predložilo 22. mája 2013 žiadosť o mobilizáciu EGF z dôvodu prepúšťania v 140 podnikoch zaradených do divízie 23 (Výroba ostatných nekovových minerálnych výrobkov) klasifikácie NACE rev. 2 pôsobiacich v regióne na úrovni NUTS II Comunidad Valenciana (ES52) a do 17. júla 2013 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 840 000 EUR.

               (4)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Španielska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii s cieľom poskytnúť sumu 840 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 20. novembra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.